ג'ניפר בילס

ג'ניפר בילס (באנגלית: Jennifer Beals; נולדה ב-19 בדצמבר 1963) היא שחקנית אמריקאית. מוכרת בשל משחקה בדרמה המוזיקלית הפופולרית "פלאשדאנס" ובסדרת הדרמה "ישנן בנות". בילס נולדה בשכונת סאוט' סייד שבשיקגו לג'יין, מורה, ולאלפרד בילס, בעל חנות מצרכים ממוצא אפרו אמריקאי. בילס גדלה לצד שני אחים, אביה נפטר כאשר הייתה בת תשע. רצתה להפוך לשחקנית לאחר שצפתה במספר מחזות ובהופעתה של השחקנית ג'ואן אלן. לבילס תואר בספרות אמריקאית מ"אוניברסיטת ייל", בה למדה. פרצה לתודעה ב-1983 בדרמת המחול המוזיקלית "פלאשדאנס" בתפקיד רקדנית הברים האקזוטית אלכסנדרה אוונס, בילס קיבלה את תפקיד שעוד הייתה תלמידה ב"ייל" והועמדה עליו לפרס גלובוס הזהב להופעה המוזיקלית/קומית הטובה ביותר. לאחר מכן הקדישה את מירב זמנה ללימודים והופיעה רק בסרט אחד, פנטזיית האימה "הכלה" לצידו של זמר הרוק סטינג. ב-1989 הופיעה לצידו של ניקולס קייג' בקומדיית הערפדים השחורה "נשיקה נשיכה". ב-1994 שיחקה בדרמת העיתונות "גברת פארקר והחוג המרושע" וב-1995 בקומדיה העצמאית "ארבעה חדרים" בתור אנג'לה בעלילת החלק השני בחדר 404 ובסרט המתח "האישה שלבשה כחול" בתור דפני מונט, הנעדרת אותה מחפש הבלש איזי רולינס (דנזל וושינגטון). ב-2002 שיחקה בקומדיה "רוג'ר דוג'ר" לצידם של אליזבת' ברקלי וג'סי אייזנברג בהופעת הפריצה שלו. ב-2003 השתתפה בילס בדרמת בתי המשפט "משחק המושבעים" בתור חברת המושבעים ונסה לאמבק. ב-2006 שיחקה במותחן האימה "הטינה 2" בתפקיד טריש הגרה עם בעלה החדש בבלוק המקולל בשיקגו. ב-2010 הופיעה בילס במותחן הפעולה הבדיוני "הנבחר" בתור קלאודיה הפילגש העיוורת של המפיונר קרנגי (גארי אולדמן). בשנת 2016 שיחקה בעונה השלישית של סדרת הדרמה הרפואית "משמרת לילה" בתפקיד סיד ג'נינגס. בשנת 2017 שיחקה לצד זואי דויטש בסרט הדרמה הבלשי "לפני שאפול" בבימויה של ריי רוסו-יאנג. ב-2022, שיחקה בסרט הקולנוע הנערה הכי בת-מזל בעולם. התחילה את דרכה בסדרות טלוויזיה באופרת הסבון "כביש מליבו 2000" לצידה של דרו ברימור. בשנת 2000 היא הצטלמה בסרט טלוויזיה על חייה של אמנדה אמריקה דיקסון וגילמה את התפקיד הראשי. התפרסמה באופן נרחב בעולם כאשר הובילה את קאסט סדרת הדרמה הגאה "ישנן בנות" במשך שש עונות הסדרה, בסדרה גילמה את האוצרת הלסבית בט פורטר. ב-2019 חזרה והשתתפה בסדרת ההמשך (אנ'). ב-2009 השתתפה בתפקיד משני בסדרת הדרמה "שקר לי" בתור הפרקליטה זואי לנדאו, אשתו לשעבר של המומחה להבעות הפנים קאל לייטמן (טים רות'). ב-2011 שיחקה בסדרת המשטרה "הקוד של שיקגו" בתפקיד השוטרת הקשוחה טרסה קולבין. ב-2017, בילס גילמה בסדרת חטופה (סדרת טלוויזיה) (Taken) את תפקיד מנהיגת קבוצה קטנה של סוכני ממשלה שעברו הכשרה מיוחדת למבצעים מיוחדים. אביה החורג של בילס אדוארד כהן הוא יהודי, היא מגדירה עצמה כיום כבודהיסטית. היא הייתה נשואה במשך עשר שנים לבמאי אלכסנדר רוקוול, איתו עבדה בסרט "ארבעה חדרים". בשנת 2005 ילדה בילס את בתה הביולוגית היחידה מבעלה השני, היזם הקנדי קן דיקסון. שומר הראש שלי (1980) פלאשדאנס (1983) הכלה (1985) נשיקה נשיכה (1989) דוקטור מ. (1990) בתוך המרק (1992) יום הכפרה (1992) מת על הראייה (1994) גברת פארקר והחוג המרושע (1994) החיפוש אחר ג'ימי עין אחת (1994) ארבעה חדרים (1995) תן לזה להיות (1995) האישה שלבשה כחול (1995) פנים רבות לאהבה (1997) דמדומי הגולדים (1997) הנבואה 2 (1998) הימים אחרונים של דיסקו (1998) מסיבת יום הנישואים (2001) 13 ירחים (2002) רוג'ר דוג'ר (2002) משחק המושבעים (2003) תפוס את הילד הזה (2004) לשבור רגל (2005) הטינה 2 (2006) Troubled Waters‏ (2006) הנבחר (2010) Cinemanovels‏ (2013) סיוט של אשה (2014) - סרט טלוויזיה גלגול מלא (2015) לילות מנהטן (2016) לפני שאפול (2017) סחלב לבן (2018) אחרי ש... (2019) הנערה הכי בת מזל בעולם (TBA) כביש מליבו 2000 (1992) ישנן בנות (2004–2009) שקר לי (2009–2011) הקוד של שיקגו (2011) רופא האספסוף (2013-2012) הוכחה (2015) משמרת לילה (2016) חטופה (2018-2017) היצור מן הביצה (2019) ישנן בנות: הדור הבא (2019-הווה) הספר של בובה פט (2021-הווה) מדיה וקבצים בנושא ג'ניפר בילס בוויקישיתוף אתר האינטרנט הרשמי של ג'ניפר בילס (באנגלית) ג'ניפר בילס, ברשת החברתית אקס (טוויטר) ג'ניפר בילס, ברשת החברתית אינסטגרם ג'ניפר בילס, במסד הנתונים הקולנועיים IMDb (באנגלית) ג'ניפר בילס, באתר AllMovie (באנגלית) ג'ניפר בילס, באתר Rotten Tomatoes (באנגלית) ג'ניפר בילס, במסד הנתונים הקולנועיים KinoPoisk (ברוסית) ג'ניפר בילס, באתר MusicBrainz (באנגלית) ג'ניפר בילס, באתר Discogs (באנגלית) תמר גלבץ, סטינג דורש קבלות, חדשות, 27 באוקטובר 1988 רחל נאמן, מוצצים - ובעצם, מוצצות - הסרט "נשיקה נשיכה" הוא משל ערפדים על היחסים הבלתי־פתורים לנצח בין גברים לנשים, חדשות, 4 בינואר 1990 נסים דיין, ‏יותר סקסי מטבק, באתר גלובס, 19 בפברואר 2004 גואל פינטו, סרטים חדשים - משחק המושבעים, באתר הארץ, 4 בפברואר 2004 אורון שמיר, עכבר העיר, רוחות וצלצולים, באתר הארץ, 24 באוקטובר 2006 נעמה רק, ‏"הנערה הכי בת-מזל בעולם" לא מחדש, אבל מספיק כן כדי לגעת, באתר "Time Out ישראל", 13 באוקטובר 2022 ארנה קזין, אפילו גברים אוהבים את זה, באתר הארץ, 4 בפברואר 2004 פרייזר מור, מחוות נשיות, באתר הארץ, 21 בפברואר 2005 חן חדד, שמונה שנים אחרי שירדה הסדרה "ישנן בנות" תחזור למסך הקטן, באתר הארץ, 12 ביולי 2017